钦定古今图书集成/明伦汇编/氏族典/第400卷 > 史孟麟
## 钦定古今图书集成/明伦汇编/氏族典/第400卷 > 史孟麟

按《江南通志》：“孟麟，字际明，宜兴人。万历癸未进士，选
庶吉士，改给事中，迁太常少卿。以艰归，起陞太仆卿。
张差一案，廷臣请究主使，御史刘光复，因召对下狱时孟麟奉差封益藩，途中得邸报，即具疏救光复，因
请立皇太孙以绝觊觎，遂被谪。潜心理学，建明道书
院，一时俊彦，多出其门。”